recursal/SuperWikiNEXT-32B huggingface dataset:
Noen zabbalin i Mokattam, 2009
Esel i zabbalin-tjeneste i Mokattam
**Zabbalin** (arabisk: زبالين, en flertallsform - entall er *zabbal*) er en koptisk gruppe i Kairo i Egypt som livnærer seg ved innsamling og gjenvinning av søppel. Det kan dreie seg om 60 000-70 000 mennesker (2011), de fleste av dem etterkommere av innflyttere fra landsbygda utenfor Asyut i Øvre Egypt i 1930- og 1940-årene. Deres største bosetting er i Mokattam i utkanten av storbyen. Mokattam er en av ganske få byer i Egypt der nesten alle innbyggere (90 %) er kristne. 

Zaballin tar seg av en stor del av Kairos renovasjon. At de er kristne, gir dem et fortrinn, idet søppelhåndtering ses ned på som urent av mange i byens muslimske flertallsbefolkning. Gruppen har likevel vært under sterkt press i flere år, både fordi mange av deres griser ble beordret slaktet på grunn av formentlig smittefare i 2009, fordi byrådet har engasjert seg sterkere i renovasjonsarbeidet, og på grunn av diskusjoner om å rive deres viktigste bostedsområde Mokattam og flytte befolkningen langt ut i storbyområdets periferi.

Eksterne lenker
---------------

* Official Website of Marina of the Zabbaleen, the movie
* Official Website of Garbage Dreams, the documentary
* Official Website of Cave Church Mokattam Cairo Egypt
* Video from*The New York Times*, "Targeting Pigs and Christians in Egypt"
* BBC's Radio 4 Woman's Hour, "Cairo Rubbish Collectors"
**Paul Scoon** (født 4. juli 1935 i Gouyave på Grenada, død 2. september 2013) var en grenadisk forfatter og politiker. Han var generalguvernør i Grenada i 14 år, mellom 1978 og 1992.

Scoon arbeidet som generalguvernør da Maurice Bishop og New Jewel Movement tok makten i et kupp i 1979. Grunnloven ble suspendert og generalguvernør Scoon ble først arrestert, men senere satt fri. Selv om 
Scoon var motstander av Bishops politiske linje, utviklet de to et samarbeidsforhold der Grenada forble et monarki med generalguvernør som kronens øverste representant i landet. Da Bishop ble avsatt og drept i et kupp i 1983 ble Scoon satt i fengsel av kuppmakeren Bernard Coard, som tok over makten på Grenada.

Den amerikanske invasjonen av Grenada ble lansert av amerikanske styrker i oktober 1983, og de avsatte de radikale elementene som hadde tatt kontroll over den grenadiske regjeringen. Før invasjonen hadde Scoon kommunisert med ledere for flere andre karibiske land, som oppmuntret til at USA skulle invadere Grenada og avsette Bernard Coard.

Da Operasjon Urgent Fury ble satt i gang var en av de første tingene som ble gjort å befri Scoon fra fengselet. Denne svært risikable oppgaven ble tildelt den amerikanske Navy SEALs. En tre-dagers beleiring ble satt i verk mot generalguvernøren residens, der Scoon var blitt plassert i husarrest. Scoon og hans familie ble til slutt satt fri, og de amerikanske og karibiske myndighetene gjeninnsatte ham straks som Grenadas eneste lovlige myndighet. Selv om han hadde konstitusjonell rett til å utøve full myndighet oppnevnte Scoon Nicholas Brathwaite som midlertidig regjeringssjef inntil nyvalg kunne avvikles.

Scoon gikk av som generalguvernør i 1992.

Scoon ble i 1970 utnevnt til offiser (OBE) av Den britiske imperieordenen. I 1979 ble han utnevnt til storkorsridder av Sankt Mikaels og Sankt Georgs orden og derved opphøyet i ridderstanden. Han fikk derved rett til å føre tiltaleformen *Sir* foran sitt navn. Scoon ble utnevnt til storkorsridder av Den kongelige Victoriaordenen i 1985.

Eksterne lenker
---------------

* Biography: Sir Paul Scoon Arkivert 22. desember 2019 hos Wayback Machine. Government of Grenada

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** LCCN **·** ISNI
 |
Knokehilsen
Knokedunk
**Knokehilsen** (fra engelsk, *fist bump* eller *knuckle bump*) er en gest i form av en hilsen med tilsvarende funksjon som et håndtrykk eller en high five. Begrepene **knokedunk** eller bare **knoke** brukes også for denne gesten.

En knokehilsen utføres ved at to personer med knyttede hender bringer disse sammen til en lettere eller noe hardere berøring. Det foreligger ingen føring for hvilken hånd som brukes, i motsetning til et håndtrykk som normalt skal gis med høyre hånd.

Opphavet til knokehilsen legges til amerikansk basketball på 1970-tallet. Først var gesten del av en kreativ versjon av high five, men etter hver ble det ansett som et funksjonelt alternativ. Det er mindre fuktighet og bakterieansamling på utsiden av knokene i forhold til innsiden av håndflaten. Innen basketball er grepet mot ballen viktig og en spiller ønsker vanligvis tørre håndflater. Knokedunk ble dermed en vanlig variant av fysisk anerkjennelse mellom spillere.

Knokehilsen er en anbefalt hilseform over håndtrykk dersom det er ønskelig med redusert overføring av bakterier og dråpesmitte. Undersøkelser kan vise til ti ganger mer bakterieoverføring via håndtrykk i forhold til knokehilsen.

Se også
-------

* *Knokedunk* er ei bok av Åsmund Husabø Eikenes fra 2019.

Referanser
----------

1. ↑  
«*A Brief History of the Fist Bump*». content.time.com. Besøkt 18. november 2022.
2. ↑  
«Derfor bør du droppe håndhilsingen». abcnyheter.no/. Besøkt 18. november 2022.
**Paul Rosen** (født 24. april 1960 i Toronto i Ontario) er en canadisk kjelkehockeyspiller. Han spiller keeper.

Han har også skapt seg en karriere som motivator. 

Han skadet sin høyre fot sin i en ishockeykamp som ungdom (1975). Han traff et spor i isen, og fikk 14 brudd i foten. Etter dette var han plaget i flere år med infeksjoner og smerter, og mange operasjoner. I 1997 brakk foten igjen på en flyplass i Tyskland, noe som ble fulgt av 18 måneder med nye operasjoner, uten at resultatet ble vellykket. Da han var 39 år gammel, i 1999, oppdaget de massive infeksjoner, og amputerte foten over kneet. Han begynte med kjelkehockey som en del av rehabiliteringen, og kom på landslaget. 

I 2007 var han i nyhetene i Canada fordi hans gullmedalje fra Paralympics 2006 ble stjålet under en autograf-seanse. Don Cherry, som var kommentator på sendingen *Hockey Night in Canada* oppfordret gjerningsmannen til å levere tilbake medaljen, og like etterpå dukket medaljen opp i en postterminal i Toronto.

Meritter
--------

* Paralympiske vinterleker 2010
	+ 4.-plass

* VM i kjelkehockey 2009
	+ Bronse

* VM i kjelkehockey 2008
	+ Gull

* Paralympiske vinterleker 2006
	+ Gull

* VM i kjelkehockey 2004
	+ 4.-plass

* Paralympiske vinterleker 2002
	+ 4.-plass

Eksterne lenker
---------------

* Personlig hjemmeside
**UN-REDD Programme** – FNs REDD-program, er FNs samarbeidsprogram for reduksjoner av utslipp fra avskoging og skogforringelse i utviklingsland, og drives i fellesskap av FNs organisasjon for ernæring og landbruk (FAO), FNs utviklings program (UNDP) og FNs miljøprogram(UNEP). REDD står for reduced emissions from deforestation and forest degradation in developing countries.

  

UN-REDD Programme danner rammeverket for REDD-samarbeid mellom disse FN-organisasjonene, og samarbeider tett med andre aktører som jobber med klima og skog, for eksempel Verdensbanken. Formålet med programmet er å bidra til å bremse avskogingen av tropisk skog og dermed klimagassutslipp fra skogsektoren, samt å bidra til lavkarbonutvikling. Programmets tre FN-organisasjoner innehar særlig ekspertise innen REDD-relaterte temaområder som for eksempel bedret styresett, urfolks rettigheter, rettferdig fordeling av inntekter fra klima- og skogtiltak, kartlegging og satellittovervåking av skog og ivaretakelse av biologisk mangfold og økosystemfunksjoner. 

  

Per august 2010 samarbeider programmet med ni pilotland i Afrika, Asia og Latin-Amerika. I tillegg er 13 land observatører til programmet og kan dra nytte av programmets kunnskapsutvikling. Norge, Spania og Danmark er givere til programmet. 

UN-REDD Programme må ikke forveksles med det internasjonale arbeidet med REDD+ under FNs klimakonvensjon, som har som mål å inkludere reduserte utslipp fra avskoging og skogforringelse i en framtidig global klimaavtale

Referanser
----------

1. ↑  FNs REDD-programs offisielle nettsider
2. ↑  UN Collaborative Programme on Reducing Emissions from Deforestation and Forest Degradation in Developing Countries(UN-REDD)FAO, UNDP, UNEPFramework Document 20 June 2008  Arkivert 29. desember 2009 hos Wayback Machine.

|  |  |
| --- | --- |
| Oppslagsverk/autoritetsdata | VIAF **·** VIAF **·** LCCN **·** BNF **·** BNF (data)
 |
Atlantisk Hvalross flokk på isen i Foxe Basin
**Foxesjøen** (**Foxe Basin**) er et grunt havbasseng nord for Hudsonbukta i Nunavut, Canada mellom Baffinøya og Melvillehalvøya. Den er for det meste av året blokkert av is.

Det næringsrike kalde vannet er kjent for å være spesielt gunstig for phytoplankton og de mange øyer er viktige hekkeplasser for sjøfugl, inklusive Sabinemåke og mange typer av Grønlandshval som migrerer til den nordlige del av bassenget hver sommer.

Bassenget har fått navn etter den engelske oppdageren, Luke Foxe som kom dit i 1631.

Vannveier
---------

Foxe Basin er en bred, vesentlig grunn fordypning, vanligvis mindre enn 100 meter (330 ft) dyp, mot sør er det dybder opp til 400 meter. Tidevannet avtar fra 5 meter i sydøst til mindre enn 1 meter i nordvest. Mesteparten av året domineres landet i nord av landfast is, mens pakkisen er mer fremtredende mot syd. Foxe Basin er sjelden isfri før september, men åpen pakkis er vanlig gjennom sommeren. Sterk vind holder pakkisen i bevegelse og bidrar til de mange åpne råker som finnes i hele regionen. Høyt innhold av sedimenter i vannet fører til at isen i Foxe Basin er mørk og lett kjennelig fra annen is det canadiske arktiske område.

Kysten
------

Terrenget er steinet og utilgjengelig i den sydlige halvdel av regionen og geneirelt flatt i de nordlige områder. Høye klipper finnes over den sydlige del av regionen hvor de fleste sjøfugl hekker. Mudderflater og tidevannsflater opp til 6,5 km brede finnes i den enorme lavlandsseksjonen i det østlige Foxe Basin, så vel som i viker i Southampton Island.

Fauna
-----

Grønlandhval (*Balaena mysticetus*), i Foxe Basin, juli 1999
Foxe Basin er et lite kjent område i den canadiske arktiske region, selv om den har et rikt biologisk mangfold. Det er utallige mengder med grønlandshval i den nordlige del av området, og store mengder av storkobbe og den største bestand av hvalross i Canada (over 6 000 individer). Ringsel og isbjørn er vanlig i Southampton Island, som har en av de største bestandene av isbjørn i Canada.

Status
------

Regionen er ennå ikke representert i Candas nasjonale marine konserveringssystem. Det er ennå ikke gjennomført noen studier for å identifisere dette.

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Encyclopædia Britannica **·** Canadian Encyclopedia **·** VIAF **·** GND **·** GeoNames
 |
***At the End of the World*** er en amerikansk stumfilm fra 1921, regissert av Penrhyn Stanlaws.

Handling
--------

Cherry O'Day er datteren til Terence O'Day, som driver Paper Lantern Café i Shanghai. Hun praktiserer farens filosofi om «å leke med menn til hennes hjertens lyst, men alltid holde dem på armlengdes avstand». Cherry har en rekke friere. Hun lover å gifte seg med en sjømann som heter Donald MacGregor. Men når han kommer tilbake fra havet, oppdager han at faren til Cherry har dødd. Cherry har i mellomtiden giftet seg med en velstående mann ved navn William Blaine. En bank-funksjonær ved navn Harvel Allen forsøker også å vinne Cherrys gunst, men han blir avslørt i å stjele obligasjoner.

Så møter Gordon Deane, en omreisende roman-forfatter henne, men Cherry finner ham overhodet ikke interessant. Deane bestemmer seg for å ta ansvar for et fyrtårn på en ensom øy, og han tar med seg MacGregor og Allen. Men de havner i en voldelig konflikt på toppen av fyrtårnet, og både MacGregor og Allen stuper til deres død. Cherry finner deretter lykken sammen med Deane.

Skuespillere
------------

* Betty Compson som Cherry O'Day
* Milton Sills som Gordon Deane
* Mitchell Lewis som Donald MacGregor
* Casson Ferguson som Harvey Gates
* Spottiswoode Aitken som Terence O'Day
* Joseph Kilgour som William Blaine
* Goro Kino som Uang

Referanser
----------

1. ↑  At the End of the World
2. ↑  AT THE END OF THE WORLD

Eksterne lenker
---------------

* (en) *At the End of the World* på Internet Movie Database Rediger på Wikidata

* (en) *At the End of the World* på AllMovie Rediger på Wikidata

* (en) *At the End of the World* på Silent Era Rediger på Wikidata
Glatthåret foxterrier
Ruhåret foxterrier
*Pitch*, maleri av Sawrey Gilpin fra 1790
**Foxterrier** er en fellesbetegnelse for to mellomstore britiske terriere med røtter fra 1500-tallet. Ruhåret og en korthåret foxterrier ble lenge regnet som varianter av samme hunderase, men de er nå separert som selvstendige raser.

* Fox terrier glatthåret (FCI #012)
* Fox terrier ruhåret (FCI #169).

Opprinnelse
-----------

Opprinnelsen til foxterrieren er både omdiskutert og uklar, men den nedstammer trolig fra små og mellomstore terriere og lignende hunder som eksisterte i hjemlandet på 1500-tallet og framover. Hvite terriere kjenner man først til fra et maleri utført av Sawrey Gilpin (1733–1807) i 1790. Motivet er hunden *Pitch*, som var eid av oberst Thomas Thornton. Utover på 1800-tallet ble typen avlet for sine hetsende jaktegenskaper på rødrev, villsvin og grevling. 

Glatthåret foxterrier deltok på Englands første hundeutstilling i 1859, men rasestandarden ble først publisert i 1876. Da ble også den første raseklubben etablert der. Ruhåret foxterrier dukket først opp i utstillingsringen omkring 20 år senere, men mange mener allikevel at den oppsto først (blant annet KC).

Eksterne lenker
---------------

* (en) Fox Terrier – kategori av bilder, video eller lyd på Commons Rediger på Wikidata

* (en) Fox Terrier – galleri av bilder, video eller lyd på Commons Rediger på Wikidata
* Norsk Terrier Klub

|  |  |
| --- | --- |
| Oppslagsverk/autoritetsdata | Store Danske Encyklopædi **·** Store Danske Encyklopædi **·** Encyclopædia Britannica **·** Nationalencyklopedin **·** NKC
 |
UNPOs flagg.
**UNPO**, forkortelse for **Unrepresented Nations and Peoples Organization**, Ikkerepresenterte nasjoner og folks organisasjon, opprettet den 11. februar 1991 i Haag i Nederland, er en internasjonal pro-demokratisk organisasjon. Dens hensikt er å lette stemmene til ikkerepresenterte og marginaliserte nasjoner og folk verden over. Teknisk sett er det ikke en ikke-statlig organisasjon (NGO) da en del av dens medlemmer er statlige eller statlige byråer fra ikke-anerkjente stater. Den er heller ikke underlagt FN. Dets medlemmer består av urfolk, minoriteter og ikke anerkjente eller okkuperte områder. Organisasjonen driver opplæring av hvordan å fremme sine saker mest effektivt. En del tidligere medlemmer som Armenia, Øst-Timor, Estland, Latvia, Georgia og Palau, har oppnådd full uavhengighet og blitt medlem av Forente nasjoner.

I april 2015 hadde UNPO 46 medlemmer. Hovedkvarteret befinner seg i Haag i Nederland, og generalsekretær siden 2003 er italieneren Marino Busdachin.

Referanser
----------

1. ↑   «UNPO World Statesman.org», *Worldstatesman*.
2. ↑   «About UNPO», *UNPO*.
3. ↑   Crossette, Barbara (18. desember 1994): «Those Knocking, Unheeded, at U.N.'s Doors Find Champion», *New York Times*
4. ↑   Tishkov, Valerie (juli 2008): «An Anthropology of NGOs», *Eurozine*
5. ↑  Members, UNPO

Eksterne lenker
---------------

* UNPO, organisasjonens nettsted

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC
 |
En **informasjonskløft** er det skillet som finnes mellom to eller flere befolkningsgrupper eller sosiale lag med bakgrunn i at den ene gruppen vet noe den andre gruppen ikke vet, som gir den første gruppen et fortrinn i forhold til den andre. Mediebruk kan forsterke sosiale skiller eller ulikheter mellom grupper – altså skape informasjonskløfter.

Tradisjonelt har informasjonskløftene gått mellom de som har vært utdannede; de som kunne lese, skrive og ta til seg kunnskap og de som ikke har gått grunnleggende skolegang. I vår tid er skillet mellom hvem som kan å bruke internett til å skaffe seg informasjon. Internettet er kanskje den viktigste og stadig mer brukte informasjonskanalen vi har. Og den er stadig under videre utvikling. I denne kløften er det de unge som kommer best ut, mens gamle mennesker ofte ikke har rørt en datamaskin. Informasjonskløfter skapes ofte fordi grupper benytter seg av forskjellig teknologi, språk eller at man benytter seg av forskjellige informasjonkanaler. 

Konsekvenser av en langvarig informasjonskløft er at en gruppe av samfunnet blir ekskludert ut av det og ikke får mulighet til å delta i samfunnsdebatten på linje med andre borgere. På mange vis er dette en trussel mot demokratiet. Et velfungerende demokrati er nemlig avhengig av at flest mulig deltar i samfunnsdebatten, slik at man kan få mest mulig riktige beslutninger. For å ha et velfungerende demokrati må flesteparten av medlemmene i demokratiet kunne være med i samfunnsdebatten. For å få til det må alle ha det samme grunnlaget å diskutere på.
***Courting Across the Court*** er en amerikansk stumfilm fra 1911.

Handling
--------

En ung kvinne var veldig stolt av sin mor, som hadde oppnådd berømmelse og anerkjennelse som advokat. Men datteren hadde aldri noe ønske om å følge i morens fotspor. Faktisk var hennes aller største ambisjon å gifte seg med en svært presentabel og velstående ung mann, som hadde en viss formue. Men moren hennes ønsker at datteren heller skal bli berømt i juridiske kretser.

Advokat-moren protesterer også kraftig mot datterens valg av en potensiell ektemann. Morens advokat-kontorer ligger i en stor bygning, og frieren - som både var romantisk og velstående - bestemte seg for å være mer i nærheten av den unge kvinnen han elsker. Når et kontor i samme bygning skal leies ut, bestemmer mannen seg for å leie den umiddelbart - selv om han egentlig ikke har bruk for noe slikt forretningskontor.

Referanser
----------

1. ↑  COURTING ACROSS THE COURT

Eksterne lenker
---------------

* (en) *Courting Across the Court* på Internet Movie Database Rediger på Wikidata
**Informasjonslogistikk** er et begrep som handler om informasjonshåndtering i en virksomhet. Informasjonslogistikk er tverrfaglig, og kombinerer fag som informatikk og IT, logistikk, økonomi, prosesser, lederskap og organisasjonsteori.

Definisjon
----------

En vanlig definisjon på informasjonslogistikk er at man skal behandle informasjonsstrømmer slik at rett informasjon kommer til rett person på rett måte i rett tid og til rett kostnad. Informasjonslogistikk handler om å skape effektive informasjonsprosesser og å forflytte informasjon effektivt på samme måte som logistikk handler om å forflytte materiell og fysiske produkter effektivt.

Høyskolen i Halmstad definerer informasjonslogisitkk som et fagfelt som bygger broer mellom funksjoner, prosesser og mennesker. Hovedvekten ligger på å lede, analysere, utvikle og implementere informasjonsløsninger. Målet er å øke effektiviteten og gi bedre økonomi for virksomheten.

Forskning og utdannelse
-----------------------

I Sverige finnes Centrum för Informationslogistik (CIL), en skole som driver med forskning og utdannelse innenfor Informasjonslogistikk i samarbeid med Linneuniversitetet. BI har også fag som omfatter informasjonslogistikk.

Referanser
----------

1. ↑  «Arkivert kopi». Arkivert fra originalen 3. desember 2013. Besøkt 25. november 2013.
2. ↑  «Arkivert kopi». Arkivert fra originalen 3. desember 2013. Besøkt 25. november 2013.
3. ↑  «Arkivert kopi». Arkivert fra originalen 3. desember 2013. Besøkt 25. november 2013.
4. ↑
5. ↑
Barbra Streisand, Anne Hathaway og Daisy Ridley spilte inn «At the Ballet» for Streisands album *Encore: Movie Partners Sing Broadway* (2016).
«**At the Ballet**» er en låt fra musikalen *A Chorus Line* med musikk av Marvin Hamlisch og teksten til Edward Kleban.

Ifølge boken *Changed for Good: A Feminist History of the Broadway Musical* har Hamlisch sagt at låten setter tonen for musikken i showet: «med én gang sangen ble skrevet forstod [man] formen og fargen til stykket som en helhet».

Versjoner
---------

Kelly Bishop, Kay Cole og Nancy Lane sang låten under urpremieren på off-Broadway 15. april 1975. Den ble også sunget av rollefigurene Rachel Berry (Lea Michele), Kurt Hummel (Chris Colfer), Santana Lopez (Naya Rivera) og Isabelle Wright (Sarah Jessica Parker) i fjerde sesong av musikalserien *Glee*. Barbra Streisand, Anne Hathaway og Daisy Ridley spilte også inn låten for Streisands studioalbum *Encore: Movie Partners Sing Broadway* (2016).

Bruk i musikalen
----------------

De tre danserne Sheila, Bebe og Maggie beskriver ulike erfaringer med danseskoler, og om sine egne familieproblemer. Men uansett hvor mørk verden utenpå er, blir de alltid glad og engasjert «på ballettskolen» (*at the ballet*). De tre danserne ser på ballett som en måte å slippe unna hverdagens utfordringer.

Referanser
----------

1. ↑  «Changed for Good: A Feminist History of the Broadway Musical - Stacy Wolf». Books.google.com.au. Besøkt 27. juli 2015.
2. ↑  «A Chorus Line II by William McKay». Musicals101.com. Besøkt 10. juni 2016.

Eksterne lenker
---------------

* Full sangtekst til denne sangen hos MetroLyrics
En **informasjonsarbeider** er en ansatt i offentlig, organisatorisk eller privat virksomhet som har til oppgave å formidle og tilrettelegge informasjon. Vedkommende henvender seg til alle typer medier, som TV, radio, nettaviser og tradisjonelle papiraviser.

Dette yrket er i slekt med både journalist– og reklameyrket, i tillegg til at en informasjonsarbeider tidligere i flere tilfeller har arbeidet som journalist. I likhet skal denne personen formidle et saklig og korrekt budskap. En vesentlig forskjell er at informasjonsarbeiderens lojalitet som oftest ikke ligger hos leseren eller offentligheten, men hos oppdragsgiveren. Dette er gjenkjennelig i reklamebransjen, men forskjellen her er at informasjonsarbeideren ikke arbeider med fiksjon, men at det som skal formidles må være etterrettelig.

### Medietrening

Medietrening er en viktig del av informasjonsarbeidet i bedrifter og organisasjoner. Vanligvis er det erfarne journalister eller informasjonsarbeidere som holder kurs for hvordan personer i store selskaper eller politikere skal takle spørsmål og pågang fra pressen på en god måte. Man må lære seg å svare på kritikk og formulere et godt budskap. Gjennom disse kursene får man rådgivning og muligheten til å se seg selv på video for å vurdere selv til eventuelle forbedringer.

Eksterne lenker
---------------

* Mediekommunikasjon 1 av Gunnulv Hellesylt - utgitt 2007 - GAN Aschehoug[*død lenke*]
**Utdanningssystemet i Zimbabwe** kontrolleres av det zimbabwiske utdanningsdepartmentet. Takket være et relativt godt utbygd system er andelen lese- og skrivekyndige i landet på 90,7 %, som er blant de høyeste andelene i Afrika. Siden 1995 har dog andelen gått forsiktig ned, en trend Zimbabwe deler med flere andre afrikanske land.

Flertallet av de mer velstående i landet sender barna sine til uavhengige skoler, i motsetning til de fattigere delene av den svarte befolkningen som vanligvis sender barna sine til offentlige skoler. Utdanningen i Zimbabwe ble gjort gratis i 1980, men det er høye utgifter knyttet til skolegangen. Det zimbawiske utdanningsdepartementet har ansvaret for å vedlikeholde og drive de offentlige skolene, men de uavhengige skolene reguleres av regjeringen.

Nivåer
------

Det zimbabwiske utdanningssytemet består av syv år med grunnskole og seks år med videregående skole. Etter dette kan man velge å studere videre ved universitet i Zimbabwe eller i utlandet. Skoleåret går fra januar til desember og er delt opp i tre semestre, hvert separert med én måneds ferie. Totalt består et skoleår av 40 skoleuker. Eksamen avholdes i tredje semester i november, men fag på O- og A-nivå tilbys også i juni.
***Erichius virgatus*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En nokså liten (15 - 17 millimeter), avlangt oval, litt flat, matt svart hjortebille. Hannens mandibler er noe kortere enn hodet og har en kraftig, firkantet tann på undersiden. Hodet er forholdsvis stort bredt, med en U-formet lengderibbe, fasettøynene er ganske små. Kroppen er kledt med lyst brungule skjell, mest langs ytterkantene og langs pronotums midtlinje. Pronotum har to brede, opphøyde, blanke lengderibber som er forbundet med en tverr-ribbe foran. Arten skiller seg fra de andre *Erichius*-artene på at dekkvingene har tydelige punktstriper. På beina er lårene svarte.

Levevis
-------

Artene mangler flygevinger og kan ikke fly.

Utbredelse
----------

Arten er utbredt i Chile.

Systematisk inndeling
---------------------

Arten har tradisjonelt blitt regnet til slekten *Pycnosiphorus*.

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Sclerostomini*
						* Slekten *Erichius* Maes, 1992 – 12 arter
							+ ?Underslekten *Erichius* (i snever forstand)
								- *Erichius virgatus* (Nagel, 1928)

Kilder
------

* Generic Guide to New World Scarabid Beetles – *Erichius*
* Oversikt over artene

Eksterne lenker
---------------

* Bilder av arten
* (en) *Erichius virgatus* i Encyclopedia of Life Rediger på Wikidata

* (en) *Erichius virgatus* i Global Biodiversity Information Facility Rediger på Wikidata

* (en) *Erichius virgatus* hos NCBI Rediger på Wikidata

* *Erichius virgatus* – detaljert informasjon på Wikispecies Rediger på Wikidata
Enkel vaskestell bestående av en kommode med marmortopp, en mugge og vaskefat.
Vaskestell i Barcelona, 2011, bestående av stativ med speil, vaskefat, en forsinket blikkbøtte og håndklær. 
Et **vaskestell** er en type møbel eller vaskesett for personlig hygiene. Det består ofte av et lite bord, skap eller stativ (kalt servant eller betjent) laget for å holde et vaskesett som kan bestå av en mugge, et vaskefat og såpekopp. Vaskestell kan sees på som en forløper av moderne vaskeservanter, og brukes gjerne der hvor det ikke er innlagt vann eller avløp. Vaskestell var i utstrakt brukt frem til midten av 1900-tallet da man fikk innlagt vann og moderne vann- og sanitærteknikk, og finnes fremdeles i en del enkle norske hytter.

Se også
-------

* Herrebetjent

Referanser
----------

1. ↑  «Det Norske Akademis ordbok». *naob.no*. Besøkt 5. november 2022.
2. 1 2  Dybdahl, Audun (8. november 2021). «vaskestell». *Store norske leksikon*. Besøkt 5. november 2022.
3. 1 2  «Før badets tid». *www.klikk.no* **(norsk)**. Besøkt 5. november 2022.
**Vassbygda** er et tettsted i Orkland kommune i Trøndelag. Vassbygda ligger vest for Selva og Valset og var tidligere stedet hvor folk fra Ytre Agdenes dro for å gjøre post og bankærender. Nå er banken og postkontoret lagt ned, og post i butikk har blitt flyttet til Selva handel.. 

Coop Marked (Samvirklaget) har imidlertid PostNord som tilbyr både henting og sending av pakker.

Selve Vassbygda har ca 200 innbyggere, men dette blir mangedoblet i ferier (særlig om sommeren) når familiemedlemmer kommer "hjem" og hyttene blir bebodd.

Ytre Agdenes største forsamlingslokale, Åsheim, ligger i Vassbygd. Dette er et populært sted med gjester fra hele Sør-Trøndelag. Arrangement som "Grendafest" ble holdt her flere ganger i måneden, men nå kun på helligdager og fellesferien.

Stedet het offisielt Mølnbukt før, og yngre folk kaller det fremdeles Mølnbukt(a), Selv om det var en massiv motstand mot endring av navn til Vassbygda, ble det sendt inn et krav om å få endret stedsnavnet og dette ble godkjent.

|  |  |
| --- | --- |
| Oppslagsverk/autoritetsdata | GeoNames
 |
**Utbrenthet** er i dag et begrep som brukes først og fremst om personer som har «kjørt seg for hardt» på jobben, ofte i kombinasjon med belastninger i privatlivet. Utbrenthet kan utvikle seg når kroppens antistressmekanismer aldri får muligheten til å hvile. Vi kaller det ofte «utbrenthet» eller «å møte veggen» når ildsjeler ikke orker mer, eller stopper helt opp for noe som både vi og vedkommende normalt ville kalle fillesaker.

Symptomer
---------

* Utmattelse og trøtthet (fysisk og/eller psykisk)
* Du blir amper og irritabel
* Sover dårligere
* Depresjon og angst
* Depersonalisering/kyniskhet (holder avstand til mennesker og oppgaver)
* Åndelig tomhet
* Følelsen av å være mindre kompetent og effektiv

Behandling
----------

Det finnes ingen bestemt medisinsk behandling for utbrenthet. Legen vil ofte undersøke deg og prøve å utelukke andre sykdommer. Hvis konklusjonen blir «utbrenthet», må du ta tiden til hjelp for å komme til krefter igjen.

Det er viktig å få nok hvile, gjøre endringer i de sammenhengene som sliter en ut (jobb, skole, privatliv, frivillig tjeneste, aktiviteter). Hvis en fortsetter i samme spor, blir det ikke bedre. Noen anbefaler trening. Og det er en god måte å få ut frustrasjon og bygge seg opp på hvis ikke kroppen er for sliten.

Forebygging
-----------

Det er vanskelig for en som er midt i prosessen å se at eventyret om «drege du den, så drege du den au» kan bety noe. 

* Er en heldig og ser litt av det i tide: Finn en person det går an å snakke med. Ikke skryt av hvor travelt du har det, men avlegg rapport og se deg selv med den andre personens øyne.
* Glem «skal bare ordne dette og det, så» -. Ta pausen!
* Fyll på med andre ting som du vet lader deg opp igjen.
* Litt langsommere fører til målet – det er bedre å komme fram enn å segne på veien.

Arbeidsgiver har begrensede muligheter til å gripe inn, men bør spørre seg selv om mengden gjøremål står i forhold til hva en enkelt person kan klare som jevn belastning, hvis han/hun skal ha energi tilovers til skippertakene. Det er lett å spørre et ja-menneske om mye – men **alle** har sine ressursbegrensninger.

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** GND **·** LCCN **·** BNF **·** BNF (data) **·** NDL **·** NKC
 |
**Seirobune** (**seiro bune**) betyr «beleiringstårnskip», et stort fartøy som hadde et beleiringstårn for skyttere som skulle være i stand til å skyte ned på fienden på murene eller i slottet som hadde blitt lagt under beleiring.

Under de mange krigene fram til året 1600 på de japanske øyene var store slott, festninger og mindre fortikasjoner beleiret mange ganger av ulike hærer langs kommunikasjonene. Noen ganger hadde beleiringstrenet skapt kunstige dammer ved å lede bort vannet fra nærliggende elver eller innsjøer for å oppnå total isolasjon. Når det fiendtlige holdepunktet var omringet med vann, ble det sendt inn grunngående fartøyer for å forstyrre forsvarerne med deres ildgivelse. En slik beleiring var den berømte beleiringen av Bitchu-Takamatsu-festningen i 1582. Toyotomi Hideyoshi som ledet beleiringen, hadde oppdemmet Ashinori-elven og deretter skapt et kunstig innsjø.

Litteratur
----------

* Stephen Turnbull, *Fighting Ships of the Far East (2) Japan and Korea AD 612-1639*, 2003 ISBN 1-84176-478-7
***Neladius*** er en slekt av biller som tilhører gruppen perlebiller (Scydmaeninae) som nå blir regnet til familien kortvinger (Staphylinidae). De er rovdyr som har spesialisert seg på midd.

Utseende
--------

Små (1-2 millimeter), mørke, blanke biller, fint hårete. Antennene er lengre enn hode + thorax, slanke, de tre ytterste leddene er litt tykkere og danner en smal klubbe. Hodet er nokså stort, kantete, med ganske små fasettøyne. Det er ikke påfallende innsnevret bak. Pronotum er lengre enn bredt, bredest litt foran midten, med en tydelig midtfure. Et godt kjennetegn på slekten er at pronotum har markerte, rettvinklede bakhjørner. Dekkvingene er ovale, hver dekkvinge har en dyp lengdegrop ved roten. De dekker hele bakkroppen. Lårene er noe kølleformede, beina ellers slanke.

Levevis
-------

Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Noen lever også i hule trær.

Utbredelse
----------

Gruppen er utbredt i det sørøstlige USA.

Systematisk inndeling
---------------------

**Treliste**
* Ordenen biller, **Coleoptera**
	+ Underordenen Polyphaga
		- Overfamilien åtsel- og rovbiller, **Staphylinoidea**
			* Familien kortvinger, Staphylinidae Latreille, 1802
				+ Underfamilien perlebiller, Scydmaeninae
					- Slekten ***Neladius*** Casey, 1897
						* *Neladius tenuis* Casey, 1897

Eksterne lenker
---------------

* (en) *Neladius* i Global Biodiversity Information Facility Rediger på Wikidata

* *Neladius* – detaljert informasjon på Wikispecies Rediger på Wikidata
***Erichius fasciatus*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En nokså liten (11 - 18 millimeter), avlangt oval, litt flat, matt svart hjortebille. Hannens mandibler er noe kortere enn hodet og har en kraftig, firkantet tann på undersiden. Hodet har en tann på hver side nær bakkanten, fasettøynene er ganske små. Pannen er bredt, U-formet innbuktet foran. Oversiden har tegninger dannet av lysbrune skjell. Hode og pronotum har opphøyde lengderibber, de på pronotum er forbundet foran slik at de danner en omvendt U, og er forlenget bakover over den fremre delen av dekkvingene. På beina er lårene svarte.

Levevis
-------

Artene mangler flygevinger og kan ikke fly. Den lever i skog.

Utbredelse
----------

Arten er utbredt i Chile.

Systematisk inndeling
---------------------

Arten har tradisjonelt blitt regnet til slekten *Pycnosiphorus*.

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Sclerostomini*
						* Slekten *Erichius* Maes, 1992 – 12 arter
							+ ***Erichius fasciatus*** (Germain, 1855)

Kilder
------

* Generic Guide to New World Scarabid Beetles – *Erichius*
* Oversikt over artene

Eksterne lenker
---------------

* Bilder av arten
* (en) *Erichius fasciatus* i Global Biodiversity Information Facility Rediger på Wikidata

* *Erichius fasciatus* – detaljert informasjon på Wikispecies Rediger på Wikidata
**«Baba O'Riley»** er en sang av den engelske musikkgruppa The Who. Sangen ble spilt inn i mai 1971 og er åpningssporet på albumet *Who's Next* i 1971. Sangen fikk sitt navn fra den indiske gururen Meher Baba (av iransk slekt) og den amerikanske komponisten Terry Riley. Synthesizer-delen bygger på Terry Rileys komposisjoner og de kjente F-C-Bb akkordene. I synthesizerprogrammeringen er det lagt inn biografiske data fra Meher Babas liv og disse bestemmer de ulike variasjonene. Meher Babas tanker har vært en viktig inspirasjonskilde for komponisten Pete Townshend. Townshend hadde en ide om at de kunne plukke ut tilfeldige enkeltpersoner fra publikum på konserter og legge inn tilsvarende biografiske data og spille av dette som bakgrunn. Dette ble ikke realisert.

Sangen blir enkelte ganger kalt **Teenage Wasteland**, utfra en linje mot slutten av sangen, som egentlig er en referanse til hvordan det så ut etter Woodstockfestivalen i New York i 1969.

Det var trommeslager Keith Moon som hadde ideen til fiolin-soloen mot slutten av sangen, hvor sangen endrer fra hard rock til såkalt klezmer-stil. Dave Arbus fra bandet *East of Eden* spiller fiolin. På konserter erstatter vokalisten Roger Daltrey fiolinsoloen med en munnspill-solo.

Sangen er en The Who-klassisker og er kjent fra musikkhistorien på linje med Led Zeppelins «Stairway to Heaven», Lynyrd Skynyrds «Free Bird», og Queens «Bohemian Rhapsody» som en av de største rockesangene gjennom tidene og blir brukt i mange sammenhenger, blant annet som kjenningsmelodi i TV-serien CSI: NY og den er med i filmer som American Beauty, Summer of Sam, The Girl Next Door, Fever Pitch og Invincible, den siste fra 2006.

Kjente grupper, som blant andre Grateful Dead, Pearl Jam og Nirvana, har spilt inn versjoner av sangen.

Eksterne lenker
---------------

* Lyd og bildefil av The Who framfører sangen hos Shepperton Film Studios, 1978

Portal: Litteratur
| Emboabaskrigen |
| --- |
|  |
| 

|  |  |
| --- | --- |
| Dato | 1707–1709 |
| Sted | Minas Gerais, Brasil |

 |
| Stridende parter |
| Bandeirantes | Emboabas |
| Kommandanter og ledere |
|  | Manuel Nunes Viana |

**Emboabaskrigen** var en konflikt i Minas Gerais-regionen i Brasil fra 1707 til 1709.

I november 1708 ble *Cahoeira do Campo* i Ouro Preto-distriktet scene for en blodig konflikt angående utvinningsrettigheter i Minas Gerais.

Paulistene som hadde oppdaget gruvene ville ha enerett på utvinning av gullet. Opposisjonen, som var i hovedsak portugisere og baianere, ble kjent som **Emboabas** (fra tupi, *fugler med lange bein*, som en referanse til at skogsarbeiderne brukte støvler). De var under ledelse av Manuel Nunes Viana.

Paulistene tapte krigen og resultatet ble opprettelsen av provinsene Minas Gerais og Rio de Janeiro med henholdsvis hovedstedene Vila Rica do Ouro Preto og São Sebastião do Rio de Janeiro. Disse nye hovedstedene ble de nye maktsentrene i kongedømmet Brasil. São Sebastião (senere kortet ned til sitt nåværende navn Rio de Janeiro) ble hovedstaden i kongedømmet og senere hovedstad for Det forente kongeriket av Portugal, Brasil og Algarve

Litteratur
----------

* NAVARRO, EA (2013). *Dicionário de tupi antigo: a língua indígena clássica do Brasil* **(portuguese)**. São Paulo: Global. s. 560.
* FURTADO, Júnia Ferreira. *José Rodrigues Abreu e a geografia imaginária emboaba da conquista do ouro*. In: *Modos de Governar - Ideias e práticas políticas no Império Português séculos XVI a XIX*. BICALHO, Maria Fernanda & FERLINI, Vera Lúcia do Amaral (Orgs.). 1ª ed. São Paulo: Alameda, 2005, p.278

Eksterne lenker
---------------

* «Há controvérsias» **(portugisisk)**. Biblioteca Nacional. 1. oktober 2008. Arkivert fra originalen 15. mars 2015.  Arkivert 15. mars 2015 hos Wayback Machine.

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
**Black Monday** var mandag den 19. oktober 1987, en dag da verdens børser falt dramatisk. Aksjeindeksen Dow Jones Industrial Average (DJIA) falt mer enn 22,6 prosent denne dagen.[] Fallet var det nest største i børshistorien, etter lørdag den 12. desember 1914, da DJIA falt med 24,39 prosent. Stockholmsbørsen gikk ned over 20 prosent samme dag og i slutten av oktober hadde blant annet børskursene i Hongkong gått ned med 45,8, Australia 41,8, Storbritannia 26,4, USA 22,68 og Canada 22,5 prosent.[]

Mens mange banker i blant annet USA fikk store problemer i forbindelse med børskrakket i 1929, klarte finanssystemet seg ganske bra i forbindelse med fallet i 1987, og børsen sluttet faktisk opp ved årets slutt etter det kraftige raset. Forholdet mellom kraftig børsnedgang og hvordan det påvirker finanssystemet beskriver hvor alvorlige konsekvensene blir for realøkonomien. Black Monday i 1987 fikk derfor ikke like varige effekter på økonomiene som børsfallet i 1929.

Referanser
----------


|  |  |
| --- | --- |
| Oppslagsverk/autoritetsdata | Encyclopædia Universalis **·** LCCN
 |
En typisk makron
**Makroner** er småkaker laget av eggehvite, finmalt mandel, melis og sukker. Makroner er runde, kuppelformede kaker med flat bunn, noen centimenter i diameter, med en relativt fast overflate og – avhengig av variant – et kornete, luftig eller mykt innhold. Konsistensen kommer fra de marengslignende ingrendiensene. Luftigheten avhenger av eggehviten og det forekommer intet mel eller hevemiddel i makroner.

Makroner er ofte sammensatt to og to med en søt, smakssatt smørkrem imellom. Kremen, og også selve marengsene, smakssettes med mange ulike smaker, avhengig av situasjon, sesong, område, og så videre. Sjokolade er en typisk smak.

Historie
--------

Makronene har fått oppmerksomhet og internasjonal utbredelse takket være et antall konditorier i Paris. Et ledende navn er det store konditoriet Ladurée som i slutten av 1900-tallet tok hjelp av konditoren Pierre Hermé og eksperimenterte frem makroner med nye farver og smaker.[]

Ladurée har solgt makroner siden 1930-tallet og de hevder selv å være først med å legge sammen mandelkakene til makroner, noe som dog er usannsynlig. 

I Frankrike kalles de dobble fylte makronene for *macaron*, hvilket er samme navn som de enkle tradisjonelle mandelkakene som de har sitt opphav fra. Disse tradisjonelle *macarons* har en lang historie i Frankrike og er lokale spesialiteter i flere områder. Även dette navnet på de tradisjonelle kakene har på 1800-tallet spredt seg mellom landene i Europa. I Tyskland finnes for eksempel *makrone* og i engelsktalende land finnes *macaroon*, de er mer solide og laget enten av kokos eller mandelmasse.

Variasjon
---------

Luxemburgerli
I Japan er det vanlig at man bytter ut den kvernede mandelen mot malt peanøtt og smakssetter med wagashismaker. Det kalles da *makoron*. Konditoriet Sprüngli i Sveits selger Luxemburgerli som er lik makronen men mindre og luftigere.

Se også
-------

* Kokosmakroner

Eksterne lenker
---------------

* (en) Macarons – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** TasteAtlas **·** GND **·** BNF **·** BNF (data) **·** NKC
 |
**«Black July»** (svart juli) er navnet som vanligvis brukes på massakrene på tamiler i Sri Lanka som startet 23. juli 1983. Etter at separatistbevegelsen LTTE angrep og drepte 13 regjeringssoldater nord på Jaffnahalvøya tok rasende singalesere hevn mot sivile tamiler; tusenvis ble drept og titusenvis måtte flykte. «Black July» regnes som begynnelsen på den væpnede etniske konflikten på Sri Lanka.

Et vannskille
-------------

Drap og plyndring av tamilminoriteten av den singalesiske majoriteten kom etter et LTTE angrep på en regjeringspatrulje i Jaffna hvor separatistbevegelsen drepte 13 regjeringssoldater BBC. Den singalesiske mobbens herjinger varte i over to uker mens regjeringsstyrkene holdt seg passive. Det måtte en skarp advarsel til fra India under sin daværende statsminister Indira Gandhi før regjeringen i Sri Lanka stoppet herjingene.

Tap
---

Angrepet utløste voldsomme hevnaksjoner rettet mot den tamilske sivilbefolkningen, og mellom 500 og 2 000 tamiler ble drept, mange med økser og kniver og andre ble brent levende. I hovedstaden Colombo ble tusenvis av hus ødelagt og Tamiler flyktet til India og andre land.

Eksterne lenker
---------------

* Folkemord på Sri Lankans Tamiler (engelsk)
* "July still black after twenty years" – fra den offisielle nettsiden til Sri Lankas regjering (engelsk)
* Tamilnation – omfattende dekning av «Black July» (engelsk)
* Sri Lankas tidligere president, Chandrika Kumaratunga Bandaranaike om «Black July»Arkivert 19. april 2012 hos Wayback Machine.
**Vederbuk** (*Leuciscus idus*) er en fiskeart i gruppen karpefamilien som lever i brakkvann, elver og i noen innsjøer. En gul variant av fisken blir kalt **gullvederbuk** og blir brukt som prydfisk i dammer.

Beskrivelse
-----------

Vederbuk har en kraftig kropp med grågrønn rygg, sølvfargede sider og hvit eller gulaktig buk med orange buk- og gattfinner. Den kan bli opptil 1 meter og 8 kg. Bukfinnene er plassert foran ryggfinnen og munnen er terminal. Vederbuk kan forveksles med stam og gullbust, men den har mindre skjell enn disse. Den kan også skilles fra stam ved at den har konkav gattfinne.

Vederbuk kan spises – kjøttet er hvitt og fast, men den er ikke spesielt velsmakende.

Utbredelse
----------

Vederbuken er vanlig i Sentral-Europa og Russland. Den er også satt ut i England. I Norge fins det vederbuk i Glommavassdraget nord til Eidsfossen i Våler kommune, i Drammenselva, i Mjøsa, i Skårsvatnet ved Øystese, og i Kvassnesstemma i Knarvik Det drives ikke kommersielt fiske på arten i Norge.

Adferd
------

Hannfisken blir kjønnsmoden 3-5 år gammel og hunnfisken et eller to år senere. Gytingen foregår om våren i elver, der eggene klistrer seg til grus eller planter. Eggene klekker etter 10–20 dager.

Vederbuken lever av insekter, snegler, krepsdyr og muslinger. Eldre individer spiser også andre fisker.

Referanser
----------

1. 1 2  «Artsdatabankens artsopplysninger». Artsdatabanken. 2. august 2020. Besøkt 2. august 2020.

Litteratur
----------

* Pethon, Per (2005). *Aschehougs store fiskebok* (5 utg.). Oslo. ISBN 82-03-23247-7.

Eksterne lenker
---------------

* (en) *vederbuk* – oversikt og omtale av artene i WORMS-databasen Rediger på Wikidata

* (en) *vederbuk* i Encyclopedia of Life Rediger på Wikidata

* (en) *vederbuk* i Global Biodiversity Information Facility Rediger på Wikidata

* (no) *vederbuk* hos Artsdatabanken Rediger på Wikidata

* (sv) *vederbuk* hos Dyntaxa Rediger på Wikidata

* (en) *vederbuk* hos Fauna Europaea Rediger på Wikidata

* (en) *vederbuk* hos FishBase Rediger på Wikidata

* (en) *vederbuk* hos ITIS Rediger på Wikidata

* (en) *vederbuk* hos NCBI Rediger på Wikidata

* (en) *Kategori:Leuciscus idus* – bilder, video eller lyd på Wikimedia Commons Rediger på Wikidata

* (en) *Leuciscus idus* – galleri av bilder, video eller lyd på Wikimedia Commons Rediger på Wikidata

Fiskipedia

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** NKC
 |
IRIS-T, et missil med «skyt-og-glem»-kapasitet
**Skyt-og-glem** (fra engelsk *fire-and-forget*) er en tredjegenerasjons[*bør utdypes*] metode å lede missiler på. Det betyr at et mål kan låses, missilet avfyres og deretter kan operatøren gå over til andre oppgaver, eller neste mål.

Missiler ledet på denne måten utgjør en stor fordel for operatøren, fremfor tidlige missilsystemer. Tiden som må ofres på hvert enkelt missil er minimal. Ved bruk av våpensystemer uten disse mulighetene, er operatøren svært utsatt for angrep, og kan ikke utføre andre oppgaver. For eksempel trenger ikke et fly å ha sin egen radar låst på et mål hele veien fra missilet forlater flyet til målet treffes, men trenger kun å gi beskjed til missilet hvilket mål som skal følges.

Skyt-og-glem-missiler blir fôret med mest mulig informasjon om målet før avfyring, så som koordinater, kurs, høyde, fart og så videre. Etter avfyring leder missilet seg selv ved en kombinasjon av gyroskop, GPS, og eventuelt sensorer innebygget i missilet, så som IR-sensorer eller egen radar.

Missiler med skyt-og-glem-mulighet
----------------------------------

F-22 AIM-120 
* AGM-114L Longbow Hellfire
* AGM-65 Maverick
* AIM-9 Sidewinder (X-versjonen)
* AIM-54C Phoenix
* AIM-120 AMRAAM
* IRIS-T
* PARS 3/Trigat
* AAM-4 (Type 99 AAM)
* SRAW Predator Antitank-missil
* FGM-148 Javelin
* Nag (Cobra)
* AGM-84 Harpoon
* RIM-66 Standard SM2, kun typene IIIb og IVa

Referanser
----------

1. ↑  «Arkivert kopi». Arkivert fra originalen 30. mars 2018. Besøkt 5. mai 2018.
2. ↑  «Arkivert kopi» (PDF). Arkivert fra originalen (PDF) 24. november 2019. Besøkt 5. mai 2018.